Uh altså, jeg er i syvogtredive sind lige nu. Som nogle af jer måske husker, så fik jeg det hersens hovsa-føl i juni. Det var jeg ret ulykkelig over, men kom over det, flyttede mor og følle til et andet sted med et andet føl og gik egentlig hen og blev rigtig glad for den lille, der er lige så ukompliceret og nem som hans mor ikke er det. Jeg begyndte så småt at fifle med tanken om at beholde hovsa-føllet selv, han er jo både køn og flink, og det kunne altså være ret skægt at se, hvad sådan en islænder/varmblodsblanding bliver til... Men jeg kan mere og mere mærke, at det skal jeg ikke. Efter at jeg har købt hus er der rigtig mange andre ting, som de penge kan bruges til, som virker en hel del mere fornuftigt. Så følle er blevet sat til salg. Der er kommet en henvendelse på ham, som ikke har ført til noget. Jeg har kontaktet en, der søgte et føl, og det var her, jeg blev chokeret. Hun fortalte, at hun har fået 40 (ja, FYRRE!) henvendelser. Hvis der er så mange føl til under 10.000 kroner, så kan jeg egentlig godt forstå, at det er svært at sælge sådan en lille ukurrant hovsa-hest. Og så er det, at jeg begynder at spekulere på, hvad jeg skal stille op med ham. Jeg har nu sat ham til salg til 6500 kroner her og på guloggratis. Jeg har inde i mit lille hoved en absolut minimumsgrænse, der hedder 5000 kroner, ellers synes jeg, at det bliver for billigt. Ikke fordi jeg skal tjene på ham, men fordi jeg tænker på, at hvis man ikke vil give 5000 kroner, vil man så betale smed, dyrlæge og alt det andet? Jeg ved jo, at der er masser af mennesker, der gerne vil, og jeg er selv en af dem, der køber billigt og vedligeholder dyrt   Men hvordan sikrer man sig, at det er lige præcis sådan et sted, følle kommer hen, hvis ikke på prisen? Jeg har overvejet at sætte ham yderligere ned i pris og så til gengæld forlange at jeg skal se hans nye hjem. Men så skal det godt nok være tæt på, for at drøne rundt til viborg, aalborg og østerbøvelse orker jeg ikke. Jeg har også overvejet at tilbyde ham ganske gratis til hjem, som jeg har en rigtig god ide om passer hestene til UG - men de har jo nok de heste, som de skal have, og alle ved jo, at hvis man passer dem til UG, så skal man være meget dygtig for ikke at tabe penge på dem. Der er også en pige i min stald, som jeg har hørt er ret forelsket i den lille. Hun ved, at han er til salg, og jeg har hørt, at hun er interesseret, men ikke fra hende selv. Jeg kan jo selvfølgelig spørge hende, men jeg synes jo også et eller andet sted, at hvis man vil købe en hest, så skal man også selv gøre et eller andet for det. Tænk hvis hun er typen, der kan lokkes til noget, som hun egentlig ikke vil  Endelig er der den sidste FY-løsning, nemlig at trække hovsa-føllet til slagteren. Det er ikke fordi, det er det, jeg har lyst til, men jeg tænker på, at hvis der er 40 føl til en køber, så må der jo være alt alt for mange ukurrante føl på markedet... Argh, jeg er drønforvirret! Hvad ville I gøre? Er jeg bare for hysterisk? Er der nogen, der har lyst til at kigge på min annonce og se, om jeg simpelt hen sælger ham for dårligt? Og lige til sidst: Dette er IKKE en opfordring til at komme med tilbud om at overtage følle til billige eller ingen penge... Jeg regner med, at dem, der leder efter føl, søger salgsannoncerne igennem på diverse salgssider, hvor han står nu til den pris, som han er til salg til nu. mvh. tina
Tjaa, som Single ser man jo ofte romantisk og "happy endings" film. Jeg har mange favoritter f.eks The Girl Next Door, How to loose a guy ind 10 days, Raising Helen, Walk the Line, The Wedding Date, Wedding Planner, Wedding Chrashers The Notebook,' og mange flere, ! Men har set alle disse film 1 million gange, så ville lige høre hvad dine yndlingsfilm er??, så jeg kan få set nogle flere film på de mørke vinter aftner  So, Bring them on the list 
Hej hej Jeg har et lille stort problem efterhånden. Jeg skal næste uge til LAngeskov på fyn og skrive artikler til Fyens Stifftidende. Vi er en gruppe på i alt fem, der derfor skal bo lokalt. Jeg har været i kontakt med Langeskov skolen, som jeg venter svar fra. Hvis dette ikke lykkedes, har jeg et problem. Har I nogle ideer til hvor man måske kunne sove i Langeskov. Det skal gerne være gratis. Derfor vi prøvede med skolen. Mvh Louis